marsh-mellow/hindi_wikipedia huggingface dataset:
स्वामी आनन्दबोध सरस्वती (१९०९ - अक्टूबर १९९४) आर्यसमाज के नेता तथा संसद सदस्य थे। उनका मूल नाम 'रामगोपाल शालवाले' था।

श्री आनन्दगोपाल शालवाले का जन्म कश्मीर के अनन्तनाग में हुआ था। उनके पिता का नाम श्री लाला नन्दलाल था जो मूलतः अमृतसर के निवासी थे।

सन १९२७ में अमृतसर से दिल्ली आ गए । दिल्ली आकर आप आर्य समाज के नियमित सदस्य बने । आप को पं. रामचन्द्र देहलवी की कार्यशैली बहुत पसन्द आयी तथा आप ने उन्हें अपनी प्रेरणास्रोत बना लिया ।  आर्य समाज के प्रति समर्पण भाव तथा मेहनत व लगन के परिणामस्वरूप आपको आर्य समाज दीवान हाल का मन्त्री बनाया गया। बाद में आप इस समाज के प्रधान बने। इन पदों को आपने लम्बे समय तक निभाया । इस आर्य समाज के पदाधिकारी रहते हुए ही आपने सामाजिक कार्यों का बड़े ही सुन्दर ढ़ंग से निर्वहन किया ।

आप की प्रतिभा का ही यह परिणाम था कि आप आर्य प्रतिनिधि सभा, पंजाब के अनेक वर्ष तक अन्तरंग सदस्य रहे । अनेक वर्ष तक आप आर्य समाज की सर्वोच्च सभा सार्वदेशिक आर्य प्रतिनिधि सभा के उपमन्त्री, उप प्रधान तथा प्रधान रहे। उच्चकोटि के व्याख्यानकर्ता, उच्चकोटि के संगठनकर्ता तथा आर्य समाज के उच्चकोटि के कार्यकर्ता लाला रामगोपाल जी ने सदा आर्य समाज की उन्नति में ही अपनी उन्नति समझी तथा इस के लिए किसी भी सीमा तक जा सकते थे । देश के उच्च अधिकारियों से आप का निकट का सम्पर्क था तथा बड़े-बड़े काम भी आप सरलता से निकलवा लेते थे ।

आप ही के प्रयास से हैदराबाद सत्याग्रह को राष्ट्रीय स्वाधीनता संग्राम स्वीकार किया गया ।  आपके नेतृत्व में अनेक आन्दोलन व अनेक सम्मेलन किए गय । कालान्तर में आपने संन्यास की दीक्षा स्वामी सर्वानन्द जी से ली तथा रामगोपाल शालवाले से स्वामी आनन्द बोध हुए ।

आपने "पूजा किसकी?" , "ब्रह्मकुमारी संस्था" आदि पुस्तकें भी लिखीं । १९७८ इस्वी में आप की सेवाओं को सामने रखते हुए आप का अभिनन्दन भी किया गया तथा इस अवसर पर एक अभिनन्दन ग्रन्थ भी प्रकाशित किया गया।

आप का  अक्टूबर १९९४ देहान्त हो गया ।

 बाहरी कड़ियाँ
स्वामी आनन्दबोध

श्रेणी:आर्यसमाजी
स्वामी इन्द्रवेश (१९३७ - १२ जून २००६) सामाजिक कार्यकर्ता, आर्य समाज के नेता एवं सांसद थे। उन्होने शिक्षा के क्षेत्र में उल्लेखनीय कार्य किया। आर्यसमाज में निश्चय ही उनसे अधिक विद्वान, मनीषी, वाक्चातुर्य में निपुण, साहित्य रचयिता, वेदभाष्यकार, शास्त्रार्थ महारथी, कुशल राजनीतिज्ञ, महावक्ता, संगठन में वर्चस्वी नायक कोई भले रहा हो जिसने आर्यसमाज के कीर्तिध्वज को व्योम या क्षितिज पर लहराया हो और लोकैषणा के अन्तिम छोर को जा छूआ हो ; लेकिन स्वामी इन्द्रवेश जी को इस दृष्टि से मूर्धन्य माना जायेगा कि उन्होंने जीवन-भर चुनौतियों का सामुख्य किया, आँधियों को झेला, काँटों भरा रास्ता चुना, खुद को संघर्ष का पर्याय बनाकर जीवन में चरैवेति-चरैवेति के आदर्श को मूर्तिमत किया।

 जीवनी 
स्वामी इन्द्रवेश का जन्म हरियाणा के सन्दना गाँव में सन् १९३७ में हुआ था। बचपन में ही वे स्वामी दयानन्द सरस्वती के विचारों से प्रभावित हुए। वे झज्जर के गुरुकुल में स्वामी ओमानन्द सरस्वती के शिष्य थे। आचार्य बनने के बाद वे वहीं शिक्षण कार्य करने लगे।

 बाहरी कड़ियाँ 

श्रेणी:आर्य समाज
श्रेणी:समाजसेवी
श्रेणी:हिन्दू आध्यात्मिक नेता
स्वामी ओमानन्द सरस्वती (1910  23 मार्च 2003) भारत के हरियाणा प्रान्त के स्वतंत्रता-संग्राम-सेनानी, शिक्षक, इतिहासकार एवं सामाजिक कार्यकर्ता थे। वे हरियाणा आर्य प्रतिनिधि सभा, अजमेर की परोपकारिणी सभा तथा दिली की सार्वदेशिक आर्य प्रतिनिधि सभा के प्रधान भी रहे।

 जीवनी 
स्वामी ओमानन्द सरस्वती का जन्म दिल्ली के निकट नरेला में हुआ था। उनके पिताजी का नाम चौधरी कनक सिंह था जो जाट खत्री थे। वे अपने माता-पिता के अकेले संतान थे। उनका मूल नाम भगवान् देव था। 

सन् १९४२ ईस्वी में आचार्य भगवान देव ने झज्जर के गुरुकुल के आचार्य का पदभार सम्भाला। उनके आचार्य पद संभालने पर गुरुकुल नित्य नई ऊँचाइयों को पाने लगा। यह आचार्य भगवान् देव जी की कार्यकुशलता तथा कर्मठता का ही परिणाम था। आचार्य भगवान देव जी के आचार्यत्व के पश्चात् ही इस गुरुकुल को सर्वत्र ख्याति प्राप्त हुई। १९६९-७० में संन्यास लेकर वे स्वामी ओमानंद सरस्वती बन गये। 

इतिहास में उन्हें अत्यधिक रूचि थी। वह जहाँ कहीं भी जाते, ऐतिहासिक सामग्री की खोज करते रहते। वह जहाँ-कहीं से लाये गए प्राचीन सिक्कों को निकाल कर उन्हें साफ़ करते रहते थे। अपना खाली समय में वह इस इतिहासिक सामग्री को संजोंने में ही लगे रहते थे। उनके इस व्यवहार से अनेक आर्य लोग उनका उपहास भी उड़ाते थे किन्तु आपने कभी इस और ध्यान ही नहीं दिया और निरंतर अपने इतिहास सम्बन्धी शोध और संकलन में लगे रहे। इस प्रकार अनेक प्रकार के सिक्के, तोपों के गोलों के खोल, हेलमेट, प्राचीन चरखे, हड़प्पा मोहनजोदाडो आदि से प्राप्त वस्तुएं आदि का संकलन कर एक विशाल भवन में आपने संग्रहालय आरम्भ किया। इस संग्रहालय को देखने तथा इस पर शोध करने के लिए अनेक लोग तथा अनेक शोधार्थी समय समय पर इस गुरुकुल में आते ही रहते हैं।

स्वामी ओमानन्द ने इस गुरुकुल में एक रसायनशाला तथा औषधालय भी आरम्भ किया। समय-समय पर देश के अनेक भागों में बाढ़ या कोई आपदा आती थी तो आप अनेक औषध लेकर पीड़ित लोगों के रोगोपचार के लिए वहाँ जा पहुंचते थे। अनेक भयानक रोगों के इलाज तो आपकी अँगुलियों पर ही रहते थे। इस कारण रोगोपचार के लिए भी इस गुरुकुल को खूब ख्याति प्राप्त हुई। इस गुरुकुल में एक बहुत बड़े हाल में देश के तथा आर्य समाज के वीर शहीदों के चित्र लगाए गए हैं। इस भवन का नाम ही 'शहीद भवन' रखा गया है।

 सन्दर्भ 

श्रेणी:झज्जर के लोग
श्रेणी:आर्य समाज
श्रेणी:1911 में जन्मे लोग
श्रेणी:२००३ में निधन
स्वामी और उसके दोस्त (स्वामी एंड फ़्रेन्ड्स) आर के नारायण द्वारा लिखित मूलतः एक अंग्रेजी उपन्यास है।

	0226568318
  9780226568317
श्रेणी:आर के नारायण की कृतियाँ
श्रेणी:अंग्रेजी उपन्यास
श्रेणी:अंग्रेजी उपन्यास के चरित्र
स्वामी कर्मवीर

योगनिष्ठ स्वामी कर्मवीर जी महाराज "महर्षि पतंजलि अंतर्राष्ट्रीय योग विद्यापीठ" के संस्थापक हैं। स्वामी कर्मवीर विश्व के प्रथम व्यक्ति हैं जिन्हें भारत के गुरुकुल कांगड़ी विश्वविद्यालय, हरिद्वार द्वारा योग में मास्टर्स डिग्री से सम्मानित किया गया,
 आध्यात्मिकता और सत्य की खोज में हिमालय में भी पन्द्रह से अधिक वर्ष व्यतीत किये हैं।

 जन्म व शिक्षा 
स्वामी कर्मवीर का जन्म एक सभ्य और शिक्षित किसान परिवार में हुआ था। बचपन से ही उनका झुकाव आध्यात्मिक जीवन की ओर था। उन्होंने विभिन्न संतों और योगियों, विशेष रूप से स्वामी दयानंद सरस्वती के जीवन और शिक्षाओं से प्रेरणा प्राप्त की और बहुत कम उम्र में संन्यास आश्रम में दाखिल हो गए। भारत के हरिद्वार नगर में पवित्र गंगा के किनारे पर स्थित विश्वविद्यालय गुरुकुल कांगड़ी द्वारा उन्होंने वेद, दर्शन तथा योग में पोस्ट ग्रेजुएट डिग्री प्राप्त की.

 कार्य 
वेद, दर्शन तथा योग में शिक्षा पूरी करने के पश्चात वे भारत के उत्तरी क्षेत्र की ओर असम और भारत भूटान सीमा पर स्थित क्षेत्रों में जाकर योग और आयुर्वेद की सहायता से आदिवासियों के कल्याण में लग गए। कुछ समय पश्चात वह हिमालय पर्वत को प्रस्थानं कर गए और कई वर्षों तक वहां की कंदराओं में रह कर साधना की. हिमालय की पर्वत श्रृंखलाओं में प्रवास व भ्रमण के दौरान उन्हें अनेक प्रतिष्ठित साधू संतों व साध्वियों की संगत प्राप्त हुई. तदोपरांत उन्होंने अपना जीवन पूर्ण रूप से वेद तथा योग ज्ञान के प्रचार प्रसार व मानव जीवन के कल्याण में समर्पित कर दिया.

 वेबसाइट 
स्वामी कर्मवीर  महर्षि पतंजलि अंतर्राष्ट्रीय योग विद्यापीठ

श्रेणी:जीवित लोग
श्रेणी:योग गुरु
श्रेणी:वेद
श्रेणी:वेदाचार्य
श्रेणी:हरिद्वार
स्वामी कुमारानन्द (16 अप्रैल, 1889  29 दिसम्बर 1971) भारत के एक राजनेता थे। उनका मूल नाम द्विजेन्द्र कुमार नाग था। पहले वे कांग्रेसी थे जो बाद में साम्यवादी बन गए थे। राजपुताना और मध्य भारत में सामयवादी आन्दोलन के प्रसार का मुख्य श्रेय उनको ही है। देश की आजादी के लिए कुमारानन्द ने करीब तीस साल जेल में बिताए (स्वतन्त्रता के पूर्व और पश्चात)।

कुमारानन्द का जन्म रंगून के एक बंगाली परिवार में हुआ था। उनके पिता रंगून के कमिशनर थे। उनकी उच्च शिक्षा कोलकाता और ढाका में हुई। उत्कल के स्वामी सत्यानन्द से मुलाकात के बात वे सन १९०५ में क्रान्तिकारी गतिविधियों में सम्मिलित हो गये। सन १९१० में वे चीन भी गये जहाँ उन्होंने सुन यात-सेन से मुलाकात की। चीन मु कुछ समय ठहरने के बाद जब वे कोलकाता वापस आये तो वहाँ उन्हें गिरफ्तार कर लिया गया। नौ वर्ष तक वे जेल में ही रहे। 

महात्मा गांधी से मुलाकात के बाद कुमारानन्द सन १९२० के आस-आस ब्यावर आ गये।  वहाँ उन्होंने ब्रितानी शासन के विरुद्ध प्रतिरोध आन्दोलन का गठन किया। सन १९२१ में इन्दुलाल याज्ञिक के साथ मिलकर उन्होंने ब्यावर में एक किसान सम्मेलन किया।

श्रेणी:भारतीय राजनीतिज्ञ
स्वामी केशवानन्द राजस्थान कृषि विश्वविद्यालय, बीकानेर में स्थित राजस्थान सरकार का एक कृषि विश्वविद्यालय है। इसका नाम पहले 'राजस्थान कृषि विश्वविद्यालय' था।  इसके पहले यह संस्थान मोहनलाल सुखाड़िया विश्वविद्यालय, उदयपुर का भाग था।

सन्दर्भ

श्रेणी:राजस्थान में विश्वविद्यालय और कॉलेज
300 स्वामी केशवानन्दकड़ी:1. 
स्वामी केशवानन्द (1883-1972) भारत के स्वतंत्रता संग्राम सेनानी एवं समाज सुधारक थे।
जिन्होंने भारत वर्ष में हो रही बहुत सी कुरीतियों को खत्म करने में महत्वपूर्ण योगदान दिया।

  
स्वामी केशवानन्द का जन्म राजस्थान के सीकर जिले में हुआ था।उन्होंने शिक्षा पंजाब प्रदेश फ़िरोज़पुर से प्राप्त की है। लक्ष्मणगढ़ तहसील के अंतर्गत गाँव मगलूणा में पौष माह संवत 1940 ( दिसम्बर, सन् 1883) में निर्धन ढाका(जाट) परिवार में हुआ। इनके पिता का नाम ठाकरसी और माता का नाम सारा था।

इन्होने बीकानेर राज्य में ग्रामोत्थान विधापीठ,  संगरिया (हनुमानगढ़) का निर्माण किया । मरुभूमि में उन्होंने शिक्षा प्रसार का महती कार्य किया।

 बाहरी कड़ियाँ 
 स्वामी केशवानंद पर डाक टिकट

श्रेणी:समाज सुधारक
श्रेणी:भारतीय स्वतंत्रता सेनानी
स्वामी गंभीरानन्द (1889-1988) रामकृष्ण मिशन के ग्यारहवें संघाध्यक्ष थे। उनका पूर्व नाम जितेन्द्रनाथ दत्त था।
कोलकाता के स्कॉटिश चर्च काँलेज से स्नातक की शिक्षा पूरा करने बाद 1923 में उन्होने रामकृष्ण मिशन में प्रवेश किया। स्वामी शिवानन्द ने उन्हें संन्यास की दीक्षा दी। उन्होने बहुत सारे ग्रंथ लिखे।

 रचनाएँ 
 हिन्दी रचनाएँ 
 श्री माँ शारदा देवी ( 81-85301-96-4.)
 युगनायक विवेकानन्द
 श्रीरामकृष्ण भक्तमालिका 

 अँग्रेजी रचनाएँ 
         . 

       . :

        

       

       

       

       

       :

       

       

       

       

       

  :    .

 बाँग्ला रचनाएँ 
 उपनिषद ग्रथांबली (सेट 3 खंड)
 काः पन्था ( 81-8040-285-1.)
 युगनायक बिबेकानन्द (सेट 3 खंड)। (. 1184.  81-8040-112-.)
 नबयुग धर्म (. 280.)
 स्तब कुसुमांजलि (. 408.  81-8040-225-8.)
 श्री माँ शारदा देबी (. 428.  81-8040-071-9.)
 सिद्धान्त क्लेश संग्रह (. 272.  81-804215-0.)
 श्रीरामकृष्ण भक्तमालिका (. 714.,  81-8040-493-5.)

 बाहरी कड़ियाँ 
   
 : '  -  
    
  :  
     

श्रेणी:रामकृष्ण मिशन
श्रेणी:1889 में जन्मे लोग
श्रेणी:१९८८ में निधन
स्वामी गुणभद्र आचार्य,जैन धर्म के सेनसंघ में अवतीर्ण जिनसेन आचार्य के प्रधान शिष्य और उत्तरपुराण,आत्मानुशासन, भावसंग्रह, जिनदत्त काव्यआदि के रचयिता  इस नाम के कई जैन ग्रंथकार तथा आचार्य हो गए हैं।
स्वामी गोपाल दास (   )   (1882-1939) चूरु राजस्थान में जन जागृति के अग्रदूत स्वामी गोपालदास यूं तो एक मंदिर के महंत थे लेकिन उन्होंने समाज सेवा, दलित तथा बालिका शिक्षा के लिए समय के उस कालखंड में जो महान कार्य किया वैसा उदाहरण राजस्थान में दूसरा नहीं मिलता है। महात्मा गांधी के अफ्रीका से भारत आने से पहले ही उन्होंने अछूतोद्धार तथा महिला शिक्षा के लिए न सिर्फ अलख जगाई अपितु बेटियों की शिक्षा के लिए सर्वहितकारिणी पुत्री पाठशाला तथा दलित शिक्षा के लिए बाल्मीकि बस्ती में कबीर पाठशाला खोली। जिले के भैंरुसर गाँव में बींजा राम के घर पैदा हुये। आपने चूरु में अनेक समाज सुधार के काम किये। चूरू में जन जागृति के जन्मदाता स्वामी गोपालदास ने ईस्वी सन 1907 में सर्व हितकारिणी सभा की स्थापना कर आजादी की अलख जगाई। स्वामी जी ने स्वतंत्रता आंदोलन के साथ साथ समाज सुधार का कार्य भी प्रारंभ किया। स्वामी जी ने समाज की दो सबसे दुखती रगों पर हाथ रखा। उन्होंने 1912 में बेटियों की शिक्षा के लिए सर्व हितकारिणी पुत्री पाठशाला तथा दलित शिक्षा के लिए कबीर पाठशाला खोली। समाज ने पत्थर फेंक कर स्वागत किया लेकिन स्वामी अडिग रहे। यहाँ गायों के संरक्षण के कई काम किये। पर्यावरण सुधारने के लिये पेड़ लगाये और चारागाह विकास के काम जनभागीदारी से कराये। सन 1917-18 भयंकर प्लेग महामारी के समय इनकी समाज सेवा का दूसरा उदाहरण मिलना कठिन है। यहाँ के प्रसिद्ध कवि पंडित अमोलक चन्द ने ये पंक्तियां लिखी हैं:

"चूरु शहर में शोर भयो, जद जोर करयो पलेग महामारी। 
लाश पड़ी घर के अन्दर ढक छोड़ चले बंद किवाड़ी।। 
आवत है गोपाल अश्व चढ देखत जहाँ बीमार पड्यो है। 
देत दवा वो दया करके नाथ, अनाथ को नाथ खड्यो है।।"
कबीर पाठशाला  व पुत्री पाठशाला  की स्थापना की  ! 
26 जनवरी 1930 गोपालदास व चन्दनमल बहड ने चुरू के धर्मस्तुप (लालघंटाघर) पर तिरंगा फहराया! 
ईन्होने "प्लेग" बीमारीयो का ईलाज भी कीया?
1932 के "बीकानेर षंडयंत्र केस" मे ईन्हे पकड़ कर जेल मे डाल दिया था और चार वर्ष की कठोर यातनामय सजा दी गई। बीकानेर प्रजामंडल मे जनजागृति का श्रैय स्वामी जी को जाता है, ये एक महान नेतृत्व कर्ता थे 
09 जनवरी 1939 को लक्ष्मण झूला उत्तर प्रदेश में स्वामी ने अंतिम सांस ली।
स्वतंत्रता उपरांत 1956 में जयनारायण व्यास ने स्वामी गोपालदास जी की प्रतिमा का अनावरण किया।

श्रेणी:राजस्थान के लोग
श्रेणी:राजस्थान
श्रेणी:हिन्दू आध्यात्मिक नेता
स्वामी घनानन्द घाना, अफ्रीका में हिन्दू मठ के प्रणेता है। वह मूल अफ्रीकी हैं।

   
   - स्वामी घनानन्द 2
   - स्वामी घनानन्द 1

श्रेणी:धार्मिक गुरू
300स्वामी चिदानन्द सरस्वती

स्वामी चिदानन्द सरस्वती एक हिन्दू आध्यात्मिक गुरू एवं सन्त हैं। वे मुनि की रेती स्थित परमार्थ निकेतन आश्रम के अध्यक्ष हैं। वे भारतीय संस्कृति शोध प्रतिष्ठान, ऋषिकेश तथा पिट्सबर्ग () के हिन्दू-जैन मन्दिर के भी संस्थापक एवं अध्यक्ष हैं। उनकी प्रेरणा से सन् २०१२ में हिन्दू धर्म का विश्वकोश निर्मित हुआ।

 इन्हें भी देखें
हिन्दू धर्म का विश्वकोश

 बाहरी कड़ियाँ 
  ,  

श्रेणी:योग

श्रेणी:हिन्दू आध्यात्मिक नेता
श्रेणी:उत्तराखण्ड निवासी
स्वामी ज्ञानानंद (जन्म; 1957, अंबाला, हरियाणा, भारत) एक शिक्षाविद, दार्शनिक, मार्गदर्शक, लेखक और योगी हैं। नैतिकता, मूल्यों, और गीता पर उनकी किताबें और व्याख्यान कई लोगों के लिए एक अध्याय बन गए हैं।

जीवनी

स्वामी ज्ञानानंद का जन्म 15 मई 1957 को हरियाणा राज्य के अंबाला शहर में हुआ था। उन्होंने अंबाला से स्कूली शिक्षा पूरी की और बाद में स्नातक स्तर तक राजनीतिक विज्ञान का अध्ययन किया। उन्होंने मास्टर की दो डिग्री हासिल की। स्वामी ज्ञानानंद ने अब तक कई किताबें भी लिखी है जिसमें गीता प्रेरणा, कृपा और ज्ञान साधना है।

श्री कृष्ण कृपा सेवा समिति

ध्यान, सेवा, और मानवता के प्रति समर्पण (सत्संग, सेवा और सुमिरन) के दिव्य विचारों के लिए समर्पित ज्ञानानंद ने इस समिति (संगठन) की स्थापना की। वह 1990 से लगातार ध्यान और प्रार्थनाओं के व्यावहारिक लाभ सिखा रहे हैं और दिन-प्रतिदिन जीवन की समस्याओं और उनके समाधानों के लिए प्रेरणा देते हैं। जबकि उन्होंने युवा से लेकर बूढ़ों तक को गीता का ज्ञान देने के लिए जीओ (जी.आई.ई.ओ.) गीता की स्थापना की।

इसके अलावा स्वामी ज्ञानानंद विश्व भर में गीता महोत्सव करवाते आ रहे हैं। उन्होंने माॅरीशस, लंदन इत्यादि बड़े-बड़े शहरों में गीता महोत्सव का आयोजन किया है।

 सन्दर्भ 

श्रेणी:आध्यात्मिक गुरु
श्रेणी:1957 में जन्मे लोग
त्रिगुणातीतानन्द (30 जनवरी 1865 - 10 जनवरी 1915), पूर्व मठवासी नाम शारदा प्रसन्ना मित्रा,  रामकृष्ण परमहंस के प्रत्यक्ष शिष्य थे।  उन्होंने रामकृष्ण मठ की मासिक बंगाली पत्रिका उद्बोधन की स्थापना की और बाद में, स्वामी विवेकानंद के कहने पर, 1902 में अमेरिका गए और सैन फ्रांसिस्को केंद्र का कार्यभार संभाला।

श्रेणी:1865 में जन्मे लोग
स्वामी दादा 1982 में बनी हिन्दी भाषा की फ़िल्म है।

 संक्षेप 
 चरित्र 
 मुख्य कलाकार 
 देव आनन्द
 मिथुन चक्रवर्ती - सुरेश
 रति अग्निहोत्री - सीमा
 नसीरुद्दीन शाह
 पदमिनी कोल्हापुरे
 जय किशन श्राफ
 कुलभूषण खरबंदा
 शक्ति कपूर - जग्गू
 ए के हंगल
 उर्मिला भट्ट
 सुधीर दलवी
 सुषमा सेठ
 भरत कपूर
 दल 
 संगीत 
 रोचक तथ्य 
 परिणाम 
 बौक्स ऑफिस 
 समीक्षाएँ 
 नामांकन और पुरस्कार 
 बाहरी कड़ियाँ 

 

श्रेणी:1982 में बनी हिन्दी फ़िल्म
स्वामी धनीराम (सन् १८८०-१९६२) जैन सन्त थे। उन्होने भारतीय संस्कृति एवं जीवनमूल्यों के प्रचार-प्रसार के लिए २१ फ़रवरी १९२९ को जैनेंद्र गुरुकुल, पंचकुला की स्थापना की। समय की माँग की पूर्ति हेतु आपने अपने परम शिष्य श्री कृष्णचंद्र जी के साथ, जैन मुनि वेश के परिवर्तन उपरांत, इसकी स्थापना की थी। यह शिक्षाकेंद्र पंजाब की राजधानी चंडीगढ़ से १० किमी दूर (अंबाला-कालका-मार्ग पर) स्थित है।

स्वामी जी आजीवन ब्रह्मचारी रहे। आपका जन्म पट्टी (पंजाब) में ओसवाल वंश में हुआ था। आपके दीक्षागुरु थे महास्थविर स्वामी शिवदयाल जी। गुरु के स्थिर वास में आप १६ वर्ष तक रावलपिंडी में रहे। वहीं पर आपने 'जैन सुमति मित्रमंडल' की स्थापना की, जिसके अंतर्गत देशविभाजन से पूर्व जैन शिक्षण, साहित्यिकशोध और प्रकाशन विषयक अनेक संस्थाएँ कार्य करती रहीं। १९४७ के शरणार्थियों और अनाथ बालक-बालिकाओं का आश्रयस्थान भी गुरुकुल पंचकुला था। 'जैन पाणिग्रहण विधि' शीर्षक हस्तलिखित ग्रंथ स्वामी जी की उच्चकोटि की सर्जन-प्रतिभा का परिचायक है।

 सन्दर्भ ग्रन्थ 
 पं. कृष्णचंद्राचार्य (संपादित): श्रमण, वर्ष १३, अंक ९- १०; 
 श्री पार्श्वनाथ विद्याश्रम, हिंदू विश्वविद्यालय, बनारस।

 बाहरी कड़ियाँ
जैनेन्द्र पब्लिक स्कूल

श्रेणी:जैन सन्त
स्वामी निगमानन्द (१९७७ - १४ जून २०११) सत्यान्वेशी संन्यासी एवं भारत के महान पर्यावरण कार्यकर्ता थे जिन्होने गंगा नदी में अवैध खनन की समाप्ति के लिये लंबा अनसन किया जिसके कारण उनका देहान्त हो गया। सन्यास लेने के पूर्व उनका नाम 'स्वरूपम झा' था। वे बचपन से तेजस्वी व जिद्दी स्वभाव के थे। उन्होने सत्य की खोज में सन १९९५ में घर का त्याग कर दिया था। सन १९९८ के कुंभ में जानकारी मिली थी कि निगमानंद हरिद्वार में हैं। 

 इन्हें भी देखें 
 स्वामी निगमानन्द परमहंस

 बाहरी कड़ियाँ 
 दूसरे यतीन दास की मौत

श्रेणी:पर्यावरण कार्यकर्ता
स्वामी निश्चलानंद सरस्वती भारत के पुरी , ओडिशा के पूर्वाम्नाय श्री गोवर्धन पीठ के वर्तमान 145 वें जगद्गुरु शंकराचार्य हैं ।

जीवन यात्रा
श्री निश्चलानंद सरस्वती का जन्म 1943 में मधुबनी में हुआ था, वे दरभंगा के महाराजा के राज-पंडित के पुत्र है।

पुरी पीठ के वर्तमान शंकराचार्य स्वामी श्री निश्चलानंद सरस्वती जी महाराज का जन्म 30 जून 1943 को बिहार के मधुबनी जिले के हरिपुर बक्शी टोल नामक गाँव में हुआ था। 

उनके पिता पंडित श्री लालवंशी झा और माता श्रीमती गीता देवी थीं। उनके पिता मिथिला परंपरा में संस्कृत के उच्च कोटि के विद्वान थे और मिथिला (दरभंगा साम्राज्य) के तत्कालीन राजा के दरबारी विद्वान थे।

स्वामी का पूर्व नाम नीलांबर था, जो उनके बड़े भाई पंडित श्रीदेव झा ने रखा था। नीलांबर बचपन में अद्भुत चरित्र के धनी थे और बहुत अध्ययनशील और बुद्धिमान भी थे। 

उनकी प्रारंभिक शिक्षा उनके गाँव कलुआही और लोहा में और बाद में दिल्ली में हुई। 17 वर्ष की आयु में, उन्होंने अपना घर छोड़ दिया और अपनी जीवन यात्रा की खोज में निकल पड़े।

वेदों की सभी शाखाओं से संबंधित एक संगोष्ठी में धर्म सम्राट करपात्री जी महाराज और ज्योतिष पीठ के तत्कालीन शंकराचार्य स्वामी श्री कृष्णबोधाश्रम जी महाराज उपस्थित थे।

इस अवसर पर उन्होंने मन ही मन पूज्य करपात्री जी महाराज को अपना गुरु स्वीकार कर लिया था। नैमिषारण्य के स्वामी श्री नारदानंद सरस्वती ने उन्हें ध्रुवचैतन्य नाम दिया था। 

उन्होंने काशी, वृंदावन, नैमिषारण्य, बद्रिकाश्रम, ऋषिकेश, हरिद्वार, पुरी, श्रृंगेरी आदि विभिन्न स्थानों पर वेदों और वेदों से संबंधित विभिन्न शाखाओं का बहुत गंभीरता से अध्ययन किया। 

ध्रुवचैतन्य ने धर्म सम्राट करपात्री जी महाराज के गोरक्षा आंदोलन में सक्रिय रूप से भाग लेते हुए हिंदुओं की आस्था का प्रतीक मानी जाने वाली गायों पर हो रहे अत्याचारों के खिलाफ कड़ा संघर्ष किया।

गौरक्षा की वकालत करने के कारण उन्हें 9 नवंबर 1966 से 52 दिनों तक तिहाड़ जेल में रखा गया था।

उन्होंने वैशाख कृष्ण एकादशी, संवत 2031, 18 अप्रैल 1974 को हरिद्वार में स्वामी श्री करपात्रीजी महाराज के करकमलों से संन्यास ग्रहण किया।

स्वामी श्री करपात्रीजी महाराज ने उन्हें नये नाम निश्चलानंद सरस्वती के तहत संन्यास दीक्षा दी। 1976 से 1981 तक उन्होंने अपने गुरुदेव से प्रस्थानत्रयी, पंचदशी, वेदान्त परिभाष, न्याय मीमांसा, तंत्र और अद्वैत सिद्धि का गहन अध्ययन किया। 

1982 से 1987 तक उन्होंने पुरी पीठ के तत्कालीन शंकराचार्य स्वामी श्री निरंजनदेव तीर्थ जी महाराज से विशेष जोर देते हुए खंडनाखंड खाद्य और यजुर्वेद का अध्ययन किया। 

उन्होंने उनके साथ पांच चातुर्मास बिताए।

स्वामी श्री निश्चलानंद सरस्वती जी की प्रतिभा, प्रतिभा, सनातन धर्म के प्रति समर्पण और अपने गुरुओं में अत्यधिक आस्था से प्रभावित होकर शंकराचार्य स्वामी श्री निरंजनदेव तीर्थ जी महाराज ने उन्हें पुरी स्थित गोवर्धन पीठ के 145वें शंकराचार्य के रूप में अभिषिक्त किया।१

बाहरी कड़िया
   
      

श्रेणी:अद्वैत वेदांत
श्रेणी:पुरी के मठ
श्रेणी:हिन्दू तीर्थस्थल
श्रेणी:आदि शंकराचार्य
श्रेणी:पुरी जिला

 सन्दर्भ
अंगूठाकारस्वामी प्रणवानन्द
स्वामी प्रणवानन्द (14 मई १८९६ - १९४१) एक सन्त थे जिन्होने भारत सेवाश्रम संघ की स्थापना की। उन्होने भारत के स्वतन्त्रता आन्दोलन में भी भाग लिया। वे बाबा गंभीरनाथ जी के शिष्य थे। सन् १९१७ में उन्होने भारत सेवाश्रम संघ की स्थापना की। उनके अनुयायी उन्हे भगवान शिव का अवतार मानते हैं।

जीवन परिचय
स्वामी प्रणवानन्द का जन्म बंगाल के बाजितपुर गांव में हुआ था जो अब बांग्लादेश में है। उनके बचपन का नाम बिनोद था। उनके पिता विष्णुचरण दास एवं माता शारदा देवी शिवभक्त थे। बचपन से ही वे गहन चिन्तन करते-करते ध्यान-मग्न हो जाते थे। जैसे-जैसे वे बड़े होते गये, उनके ध्यान का समय भी बढ़ता गया। घर वालों ने उन्हें गांव की पाठशाला में भेज दिया। वहां भी वे ध्यानमग्न ही रहते थे। पाठशाला की पढ़ाई खत्म होने पर उन्हें एक अंग्रेजी विद्यालय में भेजा गया। वे कक्षा में सदा अन्तिम पंक्ति में बैठते थे और नाम पुकारने पर ऐसे बोलते थे, जैसे नींद से जागे हों। उन्हें शोर और शरारत पसन्द नहीं थी; पर बुद्धिमान होने के कारण वे सब बच्चों और अध्यापकों के प्रिय थे। बलिष्ठ होने के कारण खेलकूद में हर कोई उन्हें अपने दल में रखना चाहता था।

क्रान्तिकारियों से उनका सम्पर्क था जिसके कारण उन्हें कई महीने जेल में भी रहना पड़ा। वे अपने विप्लवी प्राचार्य सन्तोष दत्त से प्रायः सन्यास की बात कहते थे। इस पर प्राचार्य ने उन्हें गोरखपुर के बाबा गम्भीरनाथ के पास भेजा जहाँ उन्हे 1913 ई. में विजयादशमी के दूसरे दिन ब्रह्मचारी की दीक्षा दी। अब तो वे घंटों तक समाधि में पड़े रहते। उनके गुरुजी ही उन्हें बुलाकर कुछ खिला देते थे। आठ महीने बाद गुरुजी के आदेश से वे काशी आये और फिर अपने घर लौट गये। उन्हें 1916 ई. में माघ पूर्णिमा को शिव तत्व की प्राप्ति हुई। इसके एक साल बाद उन्होंने गरीब, भूखों, असहाय और पीड़ितों की सहायता के लिए बाजिदपुर में आश्रम स्थापित किया। सन 1919 में बंगाल में आये भीषण चक्रवात में उन्होंने व्यापक सहायता कार्य चलाया। उनका दूसरा आश्रम मदारीपुर में बना। 

उन्होंने 1924 ई. में पौष पूर्णिमा के दिन स्वामी गोविन्दानन्द गिरि से संन्यास की दीक्षा ली। अब उनका नाम स्वामी प्रणवानन्द हो गया। उसके बाद उन्होंने गया, पुरी, काशी, प्रयाग आदि स्थानों पर संघ के आश्रमों की स्थापना की। तभी से भारत सेवाश्रम संघ विपत्ति के समय सेवा कार्यों में जुटा हुआ है। उन्होंने समाजसेवा, तीर्थसंस्कार, धार्मिक और नैतिक आदर्श का प्रचार, गुरु पूजा के प्रति जागरूकता जैसे अनेक कार्य किये।
 
स्वामी प्रणवानन्द जी जातिभेद को मान्यता नहीं देते थे। उन्होंने अपने आश्रमों में हिन्दू मिलन मंदिर बनाये जिनमें जातिगत भेद को छोड़कर सब हिन्दू प्रार्थना करते थे। सबको धर्मशास्त्रों की शिक्षा दी जाती थी। इसके बाद उन्होंने हिन्दू रक्षा दल गठित किया। इसका उद्देश्य भी जातिगत भावना से ऊपर उठकर हिन्दू युवकों को व्यायाम और शस्त्र संचालन सिखाकर संगठित करना था।
 
वर्तमान समय में भारत सेवाश्रम संघ के देश-विदेश में 75 आश्रम कार्यरत हैं। ८ जनवरी, १९४१ को अपना जीवन-कार्य पूरा कर उन्होंने देह त्याग किया। उनके जन्मस्थान बाजितपुर में उनकी समाधि है। अब उनके बताए आदर्शों पर उनके अनुयायी संघ को चला रहे हैं।
 
इन्हें भी देखें
भारत सेवाश्रम संघ

 बाहरी कड़ियाँ 
 भारत सेवाश्रम संघ
 भारत सेवाश्रम संघ, मुम्बई का जालघर
 महामिलन - भारत सेवाश्रम संघ की मासिक पत्रिका
 संन्यासी ही नहीं कर्मयोगी भी (अमर उजाला)

श्रेणी:हिन्दू आध्यात्मिक नेता
स्वामी प्रसाद मौर्य,भारत के उत्तर प्रदेश की सोलहवीं विधानसभा सभा में विधायक रहे। 2012 उत्तर प्रदेश विधान सभा चुनाव में इन्होंने उत्तर प्रदेश की पडरौना विधान सभा निर्वाचन क्षेत्र (निर्वाचन संख्या-330) से चुनाव जीता।

2022 में स्वामी प्रसाद मौर्य ने कैबिनेट मंत्री पद से इस्तीफा दे दिया था जिसके तुरंत बाद  उन्होंने भारतीय जनता पार्टी (बीजेपी) का साथ छोड़कर समाजवादी पार्टी (सपा) ज्वॉइन कर लिया थी 

सपा ने 2022 के विधानसभा में उन्हें कुशीनगर की फाजिलनगर सीट से अपना  प्रत्याशी  बनाया था  जिसमे उनकी बीजेपी प्रत्याशी सुरेंद्र कुशवाहा के हाथों करारी मात खानी पड़ी है 

:..--------------2463691 : 'स्वामी प्रसाद मौर्य की बुद्धि खराब हो गई,' हिन्दू मंदिरों को बौद्ध मठ बताने पर भड़के मनोज तिवारी 

सन्दर्भ

बाहरी कड़ियाँ
:..20180104164728:...
:..20190423051414:..
:..20151008053406:..

श्रेणी:उत्तर प्रदेश 16वीं विधान सभा के सदस्य
श्रेणी:जीवित लोग
श्रेणी:पडरौना के विधायक
श्रेणी:1954 में जन्मे लोग
स्वामी बालकानंद गिरि आनंद अखाड़े के आचार्य एवं महामंडलेश्वर पद पर आसीन संत हैं। बालकानंद गिरि की आरंभिक शिक्षा दीक्षा-गाँव में ही संपन्न हुई। सन्यास आश्रम गृहण करने के लिए इन्होने युगपुरुष स्वामी परमानंदजी महाराज को अपना गुरु धारण किया।

हिमालय की दुर्गम कंदराओं में स्वामी बालकानंद कड़ी तपस्या में लीन रहे। वर्षों के वेदाध्ययन और तपस्या के बाद स्वामी बालकानंद सन्यास आश्रम में धर्म प्रचार के लिए भारत की राजधानी दिल्ली के मयूर विहार में अपना आश्रम बनाया।

 राम जन्मभूमि में योगदान 
स्वामी बालकानंद गिरि श्री राम जन्म भूमि आंदोलन से सक्रिय रूप से जुड़े रहे। राम मंदिर आंदोलन में अपने शिष्यों को बढ़ चढ़ कर भागीदारी  करने के लिए प्रेरित किया।  राम जन्मभूमि निर्माण में स्वामी ने 108 करोड़ रुपये की धनराशि संग्रह कर जन्मभूमि ट्रस्ट न्यास को भेंट की 

 समाज कल्याण में योगदान 
स्वामी बालकानंद गिरि आर्थिक रूप से पिछड़े  वर्ग के छात्रछात्राओ को प्रारंभिक एवं उच्च स्तर की शिक्षा के लिए आर्थिक सहायता और भूखों का पेट भरने के लिए भोजन की व्यवस्था भी करते है. 

 मीडिया कवरेज 
देश के प्रमुख समाचार पत्र और टीवी चैनलों पर स्वामी बालकानंद गिरि को समय समय पर धार्मिक बयानों के लिए सुना और देखा जा सकता है।